بەڕێز ڕۆبۆت (زنجیرەی تەلەڤیزیۆنی)

بەڕێز ڕۆبۆت (بە ئینگلیزی: Mr.Robot) زنجیرە درامایەکی ئەمەریکیە کە لەلایەن سام ئیسمەیلەوە درووستکراوە. ئەڵقەی یەکەمی زنجیرەکە لە ڕێکەوتی ٢٧ی مایۆی ٢٠١٥ پەخشکرا و بەشێوەی ئۆنڵاین بڵاوبوویەوە بەرلەوەی کەناڵی USA ئەمەریکی لە ڕێکەوتی ٢٤ ی تەمووزی ٢٠١٥ بەڕەسمی پەخشی بکات.

 چیڕۆک 
زنجیرەکە باس لە ئێلیۆت ئۆڵدرسن دەکات، کە گەنجێکە دانیشتووی شاری نیویۆڕکە، کە وەک پارێزەری سیکیوریتیە لە کۆمپانیای (All Safe)دا و بەدەست نەخۆشی تێکەڵبوونی کۆمەڵایەتیەوە دەناڵێنێت، ئێلیۆت کارەکانی لەڕێگای ھاکردنەوە ئەنجامدەدا، دواتر لەڕێگای کەسێکی ئاژاوەگێڕی شاراوە بەناوی (مستەر ڕۆبۆت - بەڕێز ڕۆبۆت)ەوە دەبرێتەوە نێو گروپێکی ھاکەرانەوە بەناوی "Fsociety"ەوە کە ئامانجیان لەناوبردنی کۆمپانیای "E Corp"ە لەڕێگای ھێرشکردنە سەر ھەژمارە بانکیەکان و چەند سەرچاوەی تریان.

 ئەکتەران و رۆڵەکانیان 
 ڕامی مالیک لەڕٶڵی ئێلیۆت ئۆڵدرسن، کە ئەندازیارێکی پاراستنی سەرھێلە لە کۆمپانیای (AllSafe) و لەژێرەوەشدا ھاکەرێکی یاسا سەپێنەرە، ئێلیۆت بەدەست نەخۆشی تێکەڵبوونی کۆمەڵایەتیەوە دەناڵێت، کەئەمەش وایلێدەکات لەڕووی کۆمەلایەتیەوە باش نەبێت و دوور لە خەڵکی بژی.
 کریستیان سلەیتەر لەڕۆڵی مستەر ڕۆبۆت، ئاژاوەگێڕێکی نادیارە کە ئێلیۆت ڕادەکێشێتە نێو گروپێکەوە بەناوی "Fscoiety".
 کارلی چاکلین لەڕۆڵی دارلین، یەکێک لە ھاکەرەکانی "Fscoiety" و ھاوبەشی ئێلیۆتە.
 ماڕتن واڵستۆرم  لەڕۆڵی تایلەر وێلیک، کە جێگری سەرۆکی کۆمپانیای (Ecorp)ە.

 ئەڵقەکان 
تۆڕی USA ئەڵقەی یەکەمی زنجیرەکەی پەخشکرد و دواتر بەشێوەیەکی فەرمی لە دێسێمبەری ٢٠١٤ ئەوەی ڕاگەیاند کە زنجیرەکە ١٠ ئەڵقەیی، و دواتر لە ٢٤ی تەمووزی ٢٠١٥ زنجیرەکە دەست بە پەخش کرد. و ئەوەش ڕاگەیاندرا کە وەرزی دووەمی زنجیرەکەش بەرھەم دێت و کەبەلایەنی کەمەوە ١٠ ئەڵقە دەبێت.

پۆل:وتارە ھەتیوەکان
پۆل:زنجیرە تەلەڤیزیۆنییە وروژێنەرە ئەمریکییەکان
پۆل:بەرنامە تەلەڤیزیۆنییەکان بە زمانی ئینگلیزی
پۆل:بەرنامە تەلەڤیزیۆنییەکان کە خەڵاتی پیبۆدییان وەرگرتووە
پۆل:زنجیرە دراما زنجیرەییەکان
پۆل:پەخشی تەلەڤیزیۆنی ڕووداوەکانی دەکەوێتە ناو شاری نیویۆرک
پۆل:زنجیرە تەلەڤیزیۆنییە درامییە ئەمریکییەکانی پەیوەست بە ئێڵ جی بی تی دەیەی ٢٠١٠
پۆل:ئەو زنجیرە تەلەڤیزیۆنییانەی کە خەڵاتی پرایم تایم ئێمیان وەرگرتووە
پۆل:بەرنامە تەلەڤیزیۆنییەکان کە وەسفی دەنگییان تێدایە
پۆل:زنجیرە تەلەڤیزیۆنییە وریاییەکان
پۆل:خەیاڵ سەبارەت بە بەرنامەی زیانبەخش